jkorsvik/nowiki_second_scrape_merged huggingface dataset:
Paavo Lonkila

Paavo Olavi Lonkila (født 11. januar 1923 i Kiuruvesi, død 22. september 2017 samme sted) var en finsk langrennsløper som konkurrerte på 1940- og 1950-tallet.
Hans fremste meritt var seieren med det finske stafettlaget under OL i Oslo i 1952. Under disse lekene fikk han også bronsemedalje på 18 km. To år tidligere hadde han vært med på å ta sølv med det finske stafettlaget under VM i Lake Placid.


== Meritter ==
OL 1952 i Oslo: Gull på 4 x 10 km stafett, bronse på 18 km
VM 1950 i Lake Placid: Sølv på 4 x 10 km stafett


== Referanser ==


== Eksterne lenker ==
(en) Paavo Lonkila – Olympics.com 
(en) Paavo Lonkila – Olympic.org 
(en) Paavo Lonkila – Olympedia 
(en) Paavo Lonkila – Sports-Reference (OL-resultater – arkivert) 
(en) Paavo Lonkila – FIS (langrenn) 
Bilder av Paavo Lonkila
Mika Laitinen

Mika Antero Laitinen (født 5. mars 1973 i Kuopio) er en tidligere finsk skihopper. Han representerte klubben i hans fødeby, Puijon Hiihtoseura.


== Karriere ==
Han debuterte i verdenscupen i mars 1990 i Lahtis. Den følgende vinteren hentet han sine første verdenscuppoeng i Predazzo. Laitinen hadde på denne tiden store problemer med omstillingen fra å hoppe med parallelle ski til den nye V-stilen. Han fikk ofte dårlige stilkarakterer, men hevdet seg likevel takket være sin enorme spenst – han var en «krafthopper» som ofte markerte seg i mindre bakker.
I 1992 ble han i siste øyeblikk tatt ut i troppen til OL i Albertville. Her var han med på det finske laget, anført av Toni Nieminen, som vant gull i laghopping. Han deltok også i begge de individuelle rennene, og ble nr. 19 i storbakken og nr. 5 i normalbakken.
I de to neste årene var han ute av form, og deltok bare unntaksvis i verdenscupen. Han ble ikke tatt ut til OL 1994. Vinteren 1994/95 fant han tilbake til gamle takter, og under VM 1995 i Thunder Bay var han med på ta en ny gullmedalje i laghopping. I tillegg tok han bronse i normalbakken og kom på 13.-plass i storbakken.
Laitinens beste sesong var vinteren 1995/96. Han vant fem av de første ni verdenscuprennene, og ved årsskiftet, etter seieren i Oberstdorf, ledet han både hoppuka og verdenscupen med klar margin. Under trening foran nyttårshopprennet i Garmisch-Partenkirchen falt han stygt, og brakk sju ribbein samt kragebeinet. Han ble satt utenfor i flere uker, men endte likevel på en sjetteplass i verdenscupsammendraget. Han kom aldri tilbake helt i toppen etter dette fallet, men representerte flere ganger Finland i laghopping, og var med på laget som tok sølv under VM 1997 i Trondheim.
Han la opp som hopper etter vinteren 1999/2000.


=== Sammenlagtplasseringer i verdenscupen ===


== Referanser ==


== Eksterne lenker ==
(en) Mika Laitinen – Olympics.com 
(en) Mika Laitinen – Olympic.org 
(en) Mika Laitinen – Olympedia 
(en) Mika Laitinen – Sports-Reference (OL-resultater – arkivert) 
(en) Mika Laitinen – FIS (skihopping)
Diablo: Hellfire

Diablo: Hellfire er utvidelsespakke eller påbyggningspakke som Sierra On-Line (nå kjent som Sierra Entertainment) produserte for videospillet Diablo. Det ble utgitt i 1997 og ble utviklet av Synergistic Software, et datterselskap til Sierra. Hellfire var den eneste autoriserte utvidelsespakken for Diablo. Hellfire ble ikke laget av Blizzard som laget grunnspillet. Utvidelsen besto av flere magier, monstre og utstyr. I tillegg til de tre klassene som var i Diablo introduserte Hellfire en ny klasse, «Munken». Ekspansjonen ble ikke gitt ut i Europa og er svært vanskelig å få tak i dag.


== Eksterne lenker ==
Diablo Evolution – En dybdeanalyse om historien og utviklingen til Diablo og Hellfire.
Silkefugler

Silkefugler (Ptiliogonatidae) er ei lita gruppe spurvefugler som hovedsakelig forekommer i Mellom-Amerika, selv om en art, svartsilkefugl, forekommer også i sørvestlige USA. 
Disse fuglene eter frukt og insekter. 
De er beslektet med sidensvansene, og blir av og regnet som ei delgruppe av denne gruppa.


== Arter ==

Ptiliogonidae, silkefugler
Ptiliogonys
P. cinereus, gråsilkefugl
P. caudatus, gulhodesilkefugl,
Phainopepla
P. melanoxantha, svarthodesilkefugl,
P.  nitens, svartsilkefugl,


== Eksterne lenker ==
(en) silkefugler i Global Biodiversity Information Facility 
(en) silkefugler hos ITIS 
(en) Kategori:Ptilogonatidae – bilder, video eller lyd på Wikimedia Commons 
(en) Ptilogonatidae – galleri av bilder, video eller lyd på Wikimedia Commons 
Ptiliogonatidae – detaljert informasjon på Wikispecies
Shenandoah (elv)

Shenandoah River er en elv som renner fra Virginia og ut i elven Potomac i Vest-Virginia i fjellene Appalachene på Østkysten av USA. Den er en av de få nordamerikanske elvene som renner nordover.
Elven er om lag 241 km lang og er den viktigste sideelven til Potomac. Nedbørområdet er på 7 875 km², og vannføringen 78m³/s ved Millville i West Virginia. 
Shenandoah starter i Blue Ridge Mountains i Virginia, og skaper her en rekke fruktbare dalområder (Shenandoah Valley) før den krysser grensen til West Virginia i byen Harpers Ferry hvor den renner sammen med Potomac.
Shenandoah var et ettertraktet mål for tidlige settlere, på grunn av den fruktbare jorden. Området er fortsatt et avgjørende jordbruksområdet for de to delstatene.
Elven nevnes i sangeren John Denvers «Take Me Home, Country Roads», som assosierer elven med West Virginia (Oh, Shenandoah, I long to hear you).
Helt øverst i elven i Vest-Virginia lever den sjeldne ferskvannskrepsen Cambarus nerterius.


== Eksterne lenker ==
(en) Shenandoah River – kategori av bilder, video eller lyd på Commons
Vakteltroster

Vakteltroster (Cinclosomatidae) er ei lita gruppe spurvefugler som forekommer i Australia og nærliggende områder.
Riksetrosten ble tidligere ansett som en art i denne gruppa, men er nå plassert i en egen gruppe.


== Arter ==
Papuatrost, Androphobus viridis
Pisketrost, Psophodes olivaceus
Knirketrost, Psophodes nigrogularis
Vestmulgatrost, Psophodes occidentalis
Østmulgatrost, Psophodes cristatus
Flekkvakteltrost, Cinclosoma punctatum
Gråsidevakteltrost, Cinclosoma castanotus
Brunbrystvakteltrost, Cinclosoma castaneothorax
Kanelvakteltrost, Cinclosoma cinnamomeum
Guløyevakteltrost, Cinclosoma ajax
Perlevakteltrost, Ptilorrhoa leucosticta
Safirvakteltrost, Ptilorrhoa caerulescens
Brunryggvakteltrost, Ptilorrhoa castanonota
Blåkroneifrit, Ifrita kowaldi


== Litteratur ==
del Hoyo, Josep; Collar, Nigel J., red. (desember 2016). HBW and BirdLife International Illustrated Checklist of the Birds of the World. Volume 2 Passerines. Barcelona, Spain: Lynx Edicions and BirdLife International. s. 1013. ISBN 978-84-96553-98-9. CS1-vedlikehold: Flere navn: redaktørliste (link)
Del Hoyo, J.; Elliot, A. & Christie D. (editors). (2007). Handbook of the Birds of the World. Volume 12: Picathartes to Tits and Chickadees. Lynx Edicions. ISBN 9788496553422


== Eksterne lenker ==
(en) vakteltrostfamilien i Global Biodiversity Information Facility 
(no) vakteltrostfamilien hos Artsdatabanken 
(en) vakteltrostfamilien hos Fossilworks 
(en) vakteltrostfamilien hos NCBI 
(en) Kategori:Cinclosomatidae – bilder, video eller lyd på Wikimedia Commons 
(en) Cinclosomatidae – galleri av bilder, video eller lyd på Wikimedia Commons 
Cinclosomatidae – detaljert informasjon på Wikispecies
Pertti Teurajärvi

Pertti Benjamin Teurajärvi (født 20. februar 1951 i Kolari) er en tidligere finsk langrennsløper, som konkurrerte på 1970- og 1980-tallet.
Hans største meritt er gullmedaljen med det finske laget på 4 x 10 km stafett under OL 1976 i Innsbruck. I tillegg vant han ytterligere to stafettmedaljer, sølv under VM 1978 og bronse under OL 1980.
Teurajärvis beste individuelle resultat fra OL er 14.-plassen på 15 km i 1976. Hans beste enkeltresultat i verdenscupen er en fjerdeplass på 15 km i Reit im Winkl fra 1982.


== Mesterskapsmedaljer ==
OL 1976 i Innsbruck: gull på 4 x 10 km stafett
OL 1980 i Lake Placid: bronse på 4 x 10 km stafett
VM 1978 i Lahtis: sølv på 4 x 10 km stafett


== Referanser ==


== Eksterne lenker ==
(en) Pertti Teurajärvi – Olympics.com 
(en) Pertti Teurajärvi – Olympic.org 
(en) Pertti Teurajärvi – Olympedia 
(en) Pertti Teurajärvi – Sports-Reference (OL-resultater – arkivert) 
(en) Pertti Teurajärvi – FIS (langrenn)
Otto Leodolter

Otto Franz Leodolter (født 18. mars 1936, død 16. desember 2020) var en østerriksk skihopper.
Leodolters karriere varte fra 1955 til 1964. Karrierens høydepunkt var bronsemedaljen i normalbakkerennet under Vinter-OL 1960 i Squaw Valley, USA. Han ble dermed Østerrikes første medaljevinner i OL i denne idrettsgrenen. Leodolter hadde også deltatt i Vinter-OL 1956 i Cortina d'Ampezzo, Italia fire år tidligere, der han endte på en 30.-plass. I Vinter-OL 1964 i Innsbruck i Østerrike tok han en 17.-plass som best i storbakken. I normalbakken i samme OL ble det en delt 28.-plass.
I hoppuka kom Leodolter på tredjeplass i 1959/1960, og året etter avanserte han ett trinn til andreplassen. I 1959 forbedret han en 12 år gammel bakkerekord i Holmenkollbakken til 71,5 meter.
Nasjonalt ble det fire østerrikske mesterskap i skihopping, 1958, 1959, 1961 og 1962.


== Referanser ==


== Eksterne lenker ==
(en) Otto Leodolter – Olympics.com 
(en) Otto Leodolter – Olympic.org 
(en) Otto Leodolter – Olympedia 
(en) Otto Leodolter – Sports-Reference (OL-resultater – arkivert) 
(en) Otto Leodolter – FIS (skihopping) 
(en) Otto Leodolter – TheSports.org
Ivangorod

For festningen, se Ivangorod festning.Ivangorod (russisk: Ивангород, estisk: Jaanilinn) er en by i Leningrad oblast i Russland. Innbyggertall: 11 900 (estimat 2003), 11 206 (folketelling 2002). Den ligger på østre bredd av elva Narva, ved grensen mellom Russland og Estland 159 km vest for St. Petersburg. 
Byen er kjent for Ivangorod festning. Ivangorod er også et viktig grensekrysningspunkt og en jernbanestasjon på den baltiske jernbanes hovedstrekning, Tallinn–St. Petersburg-banen. Den ligger like overfor den estiske byen Narva. 


== Historie ==
Festningen ble opprettet i 1492 under styret til Ivan III av Moskva og ble oppkalt etter han. Mellom 1581–1590 og 1612–1704 var festningen kontrollert av Sverige. Tross andre endringer i territorium og suverenitet, så ble Ivangorod administrativt sett på som en del av byen Narva fra 1612 til 1945.
I etterkant av kollapsen til Det russiske keiserdømmet skaffet den nylig uavhengige republikken Estland seg i januar 1919 kontroll over hele byen Narva, inkludert Ivangorod, og dette ble senere anerkjent av bolsjevik-Russland gjennom freden i Tartu i 1920. Sovjetunionen reokkuperte Estland  i 1944 under andre verdenskrig, og i januar 1945 ble Ivangorod administrativt adskilt fra resten av Narva, og overført til Leningrad oblast i den Russiske SFSR. Ivangorod fikk bystatus i 1954. 
Etter at Estland gjenvant sin uavhengighet i 1991, betraktet Russland grensen fra freden i Tartu i 1920 som juridisk erstattet av grensen mellom de to tidligere sovjetrepublikkene, som senere ble trukket opp av sovjetiske myndigheter. Ivangorod forble dermed en del av Russland. På grunn av politiske spenninger har en ny grenseavtale mellom Estland og Russland ennå ikke trådt i kraft.


== Referanser ==


== Eksterne lenker ==
(ru) Offisielt nettsted 
(en) Ivangorod – kategori av bilder, video eller lyd på Commons 
Fotogalleri
Sara Abbazova

Sara Abbazova er en tidligere styrkeløfter fra Aserbajdsjan som konkurrerte innenfor handikappidrett. Under VM i styrkeløft i 2001 i Ungarn ble hun tatt for doping.
Etter å ha avlagd en positiv dopingtest på nandrolon under OL 2004 i Sydney ble Abbazova utestengt på livstid.


== Referanser ==
Phillip Adams

Phillip Adams en pistolskytter fra Australia. Han er den mestvinnende utøveren i Samveldelekene per juli 2002.


== Referanser ==


== Eksterne lenker ==
(en) Phillip Adams – Olympedia 
(en) Phillip Adams – Sports-Reference (OL-resultater – arkivert) 
(en) Phillip Adams – Australian Olympic Committee 
(en) Phillip Adams – Commonwealth Games Federation
Ceratomia amyntor

Ceratomia amyntor er en sommerfugl som tilhører familien svermere (Sphingidae). Denne svermeren finnes i Nord-Amerika.


== Utseende ==
En stor (vingespenn 85 – 115 mm), slank, lyst brungrå svermer. Kroppen er spoleformet. Brystet har en svart, klokkeformet tegning og hvite kanter. Bakkroppen har tre svarte lengdestriper. Forvingen har hvit fremkant i den innerste delen, fem korte, svarte lengdestreker og en smal, svart tverrstripe som går langs ytterkanten. Bakvingen er blekt brungrå, mørkere langs ytterkanten. Larven er ganske karakteristisk: den kan være blekgrønn, rosa eller brun, med hvite skråstriper på sidene. Kroppen er tett dekket med korte pigger. På ryggen av det andre og tredje kroppsleddet sitter det to par kjegleformede utvekster, som har gitt opphav til det engelske navnet "four-horned sphinx". Den brunrøde puppen mangler fri sugesnabel-slire.

		
		
		


== Levevis ==
Larvene lever vanligst på alm (Ulmus), men kan også finnes på bjørk (Betula), lind (Tilia), kirsebær (Prunus) og robinia (Robinia pseudoacacia). I nord har arten bare én generasjon hver sommer, men lengst i sør kan den ha opptil fem. De voksne svermerne tar trolig ikke næring til seg.


== Utbredelse ==
Arten finnes fra Nova Scotia i nordøst vestover til Saskatchewan og Colorado, sørover til Florida og inn i Mexico.


== Kilder ==
Oehlke, W. Sphingidae of the Americas – Ceratomia amyntor. [1]


== Eksterne lenker ==
(en) Ceratomia amyntor i Encyclopedia of Life 
(en) Ceratomia amyntor i Global Biodiversity Information Facility 
(en) Ceratomia amyntor hos ITIS 
(en) Ceratomia amyntor hos NCBI 
(en) Kategori:Ceratomia amyntor – bilder, video eller lyd på Wikimedia Commons 
(en) Ceratomia amyntor – galleri av bilder, video eller lyd på Wikimedia Commons 
Ceratomia amyntor – detaljert informasjon på Wikispecies
Proforma

Proforma, (pro forma), av latin betyr «ifølge formen». Meningen med proforma avhenger av sammenhengen det brukes i, men uttrykket er en del brukt i juss og forretningslivet.


== Eksempler ==
Proforma ekteskap: Et ekteskap inngått utelukkende for å oppnå visse lovmessige fordeler. For eksempel gjenforeningsrett hvis den ene part er utenlandsk statsborger og ikke får nasjonalt statsborgerskap eller innreiserett uten å være gift med noen fra det aktuelle landet. Eller for å oppnå lavere inntektsskatt, ettersom gifte i enkelte land begunstiges med lavere skatt enn enslige og uregistrerte samboere.
Proforma faktura: En faktura som utstedes for en vare som allerede er betalt kontant. En slik proforma faktura fungerer som regnskapsmessig bilag på samme måte som en ordinær faktura. Proforma faktura kan også utstedes for varer som ikke har noen kommersiell verdi eller pris. For eksempel importerte, gratis vareprøver som skal hentes på et tollager.
Lizandro Ajcú

Lizandro Ajcú en landeveissyklist fra Guatemala. I 2005 testet han positivt på EPO.


== Referanser ==


== Eksterne lenker ==
(en) Lizandro Ajcú – Cycling Archives 
(en) Lizandro Ajcú – Cycling Quotient
Ceratomia catalpae

Ceratomia catalpae er en sommerfugl som tilhører familien svermere (Sphingidae). Denne svermeren finnes i Nord-Amerika.


== Utseende ==
Em middelsstor (vingespenn 65 – 95 mm), lyst grå til brunlig svermer. Brystet har en klokkeformet, svart tegning og bakkroppen tre svarte lengdestriper. Forvingen har en krum fremkant. Den er ensfarget bortsett fra to doble, kurvede, mørke tverrbånd, to små, svarte lengdestrker som ligger mellom de to tverrbånd-parene, en tynn, svart stripe langs ytterkanten og en siksak-formet svart tegning ved vingespissen. Alle disse tegningene kan være ganske utviskede. Bakvingene er blekt brungrå med to diffuse, mørkere tverrbånd. Larven er nesten helt hvit når den klekkes med utvikler etter hvert mer og mer svarte flekker. Som utvokst finnes den i to former: en mørk som er ensfarget svart langs ryggen og en lysere der den svarte fargen er brutt opp eller mangler helt. Begge formene er lyst gulaktige på sidene. Huden er ganske glatt, og det svarte hornet på bakkroppen er uvanlig langt. Den lyst brunrøde puppen mangler en fri sugesnabel-slire.

		
		
		


== Levevis ==
Larvene lever bare på trompettre (Catalpa spp, familien Bignoniaceae). De kan snauspise denne om de er tallrike. Larvene brukes som agn av sportsfiskere. De voksne svermerne flyr om natten og tar trolig ikke næring til seg.


== Utbredelse ==
Arten finnes over det meste av USA øst for Rocky Mountains, og inn i Mexico.


== Kilder ==
Oehlke, W. Sphingidae of the Americas – Ceratomia catalpae. [1]


== Eksterne lenker ==
(en) Ceratomia catalpae i Encyclopedia of Life 
(en) Ceratomia catalpae i Global Biodiversity Information Facility 
(en) Ceratomia catalpae hos ITIS 
(en) Ceratomia catalpae hos NCBI 
(en) Kategori:Ceratomia catalpae – bilder, video eller lyd på Wikimedia Commons 
(en) Ceratomia catalpae – galleri av bilder, video eller lyd på Wikimedia Commons 
Ceratomia catalpae – detaljert informasjon på Wikispecies
Shoaib Akhtar

Shoaib Akhtar (urdu: شعیب اختر) (født 13. august 1975 i Rawalpindi, Punjab) er en pakistansk cricketspiller, kjent for å være den raskeste bowler i verden. I 2006 ble han tatt for bruk av nandrolon.


== Referanser ==


== Eksterne lenker ==
(en) Shoaib Akhtar – ESPNcricinfo.com
Hansjörg Jäkle

Hansjörg Jäkle (født 19. oktober 1971 i Schonach im Schwarzwald) er en tidligere tysk skihopper.
Han feiret sin største øyeblikk i laghopping. Under OL 1994 på Lillehammer vant han OL-gull sammen med Jens Weißflog, Dieter Thoma og Christof Duffner.
Fire år senere, under OL 1998 i Nagano ble det sølv i laghopping. Etter sesongen 2001/2002 la Jäkle opp som aktiv hopper.


=== Sammenlagtplasseringer i verdenscupen ===


== Referanser ==


== Eksterne lenker ==
(de) Hansjörg Jäkle – Munzinger Sportsarchiv 
(en) Hansjörg Jäkle – Olympedia 
(en) Hansjörg Jäkle – Sports-Reference (OL-resultater – arkivert) 
(en) Hansjörg Jäkle – FIS (skihopping)
Niketamid

Niketamid er et sentralstimulerende middel som hovedsakelig påvirker respirasjonen. Det kjemiske navnet er nikotinsyre dietylamid. Det ble rundt 1950 brukt som medisinsk behandling mot overdoser på bedøvelsesmidler, før introduksjonen av endotracheal intubasjon og positivt-trykk utvidelse av lungene (CPAP og BiPAP). Legemiddelet er ikke lenger i bruk for slik behandling.
Niketamid er oppført på WADA sin liste over forbudte preparat.
Baard Owe

Baard Arne Owe (født 3. juli 1936 i Mosjøen, død 11. november 2017 i København) var en norsk-født dansk skuespiller.Han var utdannet fra Statens Teaterskole i Oslo i 1956. Han reiste til Danmark hvor elevtiden fortsatte på Aalborg Teater frem til 1958.
I 1962 deltok han i den danske finalen av Melodi Grand Prix og kom på en tredjeplass med sangen «Er det virk'lig sandt» av Pedro Biker (1925–73).
Han opptrådte i en rekke spillefilmer. I 1968 spilte han en vertshusgjest i Det var en lørdags aften.  Samme året hadde han hovedrollen som den arbeidsløse og smuglende arkitekt «Ernst» i den norske helaftens spillefilm Smuglere.
I tv-serien Riget (1994–97) spilte han professor Bondo ved Rigshospitalet.  I den danske TV-serien Hotellet fra 2000–02 var han den mystiske vaktmester som bor i fyrrommet på Hotel. Han hadde også en Rolle i "Lillyhammer" en norsk serie produsert av NRK.
Etter en rekke engasjementer på forskjellige teatre opp gjennom 1960-årene, utdannet Baard Owe seg til soneterapeut og begynte også med et teologistudium.
Det ble i januar 1973 kjent at han frasa seg rollen i musikalen Guys and Dolls for å bli forkynner i bevegelsen Children of God.


== Familie ==
Baard Owe var sønn av Torstein Owe (1902–40) og Ella Hjelde (1900–78). Faren var blant andre av slekten Koren, og dermed er eidsvollsmannen Arnoldus von Westen Sylow Koren (1764–1854) tipptipp-oldefar til Baard Owe.
Han var gift med skuespilleren Marie-Louise Coninck (1936–) som gikk ut fra Statens teaterhøgskole i Oslo i 1959.  Tre av barna ble skuespillere: Tvillingene Rebecca Owe (1962–) og Anja Owe (1962–), samt deres lillebror David Owe (1977–).


== Filmografi ==
Jetpiloter (1961)
Gøngehøvdingen (1961)
Den hvide hingst (1961)
Sikke'n familie (1963)
Hvis lille pige er du? (1963)
Gertrud (1964)
Gys og gæve tanter (1966)
Krybskytterne på Næsbygaard (1966)
Søskende (1966)
Brødrene på Uglegården (1967)
Smukke Arne og Rosa (1967)
Det var en lørdag aften (1968)
Smuglere (1968)
Christa (1970)
Sønnen fra Vingården (1975)
Violer er blå (1975)
Strømer (1976)
Brand-Børge rykker ud (1976)
Forræderne (1983)
Suzanne og Leonard (1984)
Notater om kærligheden (1989)
Europa (1991)
Drengene fra Sankt Petri (1991)
Drømmen om Rita (1993)
Sort høst (1993)
Riget I (1994)
To mand i en sofa (1994)
Portland (1996)
Ørnens øye (1997)
Riget II (1997)
Dykkerne (2000)
Charlie Butterfly (2002)
Wallander – Mørket (2005)
Andre omgang (2007)
O' Horten (2007)
Halvbroren (2013) Flemming Brandt
Lilyhammer (2012-2014) Aslak - Sesong 2 (nabo til asylmottak). Sesong 3 (voldsutsatt bonde).
Villmark 2 (2015) Karl
Christian IV – Den sidste rejse (2018)


== Referanser ==


== Eksterne lenker ==
(en) Baard Owe på Internet Movie Database 
(no) Baard Owe hos Nationaltheatret 
(sv) Baard Owe i Svensk Filmdatabas 
(da) Baard Owe på Filmdatabasen 
(da) Baard Owe på danskefilm.dk 
(da) Baard Owe på danskfilmogtv.dk 
(da) Baard Owe på Scope 
(fr) Baard Owe på Allociné 
(en) Baard Owe på AllMovie 
(en) Baard Owe hos The Movie Database
Ceratomia hageni

Ceratomia hageni er en sommerfugl som tilhører familien svermere (Sphingidae). Denne svermeren finnes i Nord-Amerika.


== Utseende ==
En middelsstor (vingespenn 70 – 92 mm), gråspraglete svermer. Vingemønsteret gjør at den kan ligne på enkelte nattfly (Noctuidae). Brystet har en klokkeformet, svart tegning og hvite sider, bakkroppen har tre svarte lengdestriper. Forvingen er gråbrun med mer eller mindre diffuse tverrlinjer og lengdestreker. En stor, blekere flekk ved vingespissen er et godt kjennetegn på denne arten. Bakvingen er ensfarget gråbrun.

		


== Levevis ==
Larvene lever bare på planten Maclura pomifera (morbærfamilien, kalt "osage orange" i USA). Denne planten inneholder giftig melkesaft, og det er mulig at både larver og voksne beskytter seg med giftstoffer som er tatt opp fra vertsplanten, selv om den voksne svermerens kamuflasjefarger ikke tyder på at den er giftig.


== Utbredelse ==
Arten finnes bare i USA, fra Michigan og Georgia i øst vestover til Nebraska, Kansas, Oklahoma og Texas.


== Kilder ==
Oehlke, W. Sphingidae of the Americas – Ceratomia hageni. [1]


== Eksterne lenker ==
(en) Ceratomia hageni i Encyclopedia of Life 
(en) Ceratomia hageni i Global Biodiversity Information Facility 
(en) Ceratomia hageni hos ITIS 
(en) Ceratomia hageni hos NCBI 
(en) Kategori:Ceratomia hageni – bilder, video eller lyd på Wikimedia Commons 
(en) Ceratomia hageni – galleri av bilder, video eller lyd på Wikimedia Commons 
Ceratomia hageni – detaljert informasjon på Wikispecies